PRITARTA

Rokiškio rajono savivaldybės tarybos

2024 m. balandžio 25 d. sprendimu Nr. TS-184

**ROKIŠKIO RAJONO SAVIVALDYBĖS TARYBOS ANTIKORUPCIJOS KOMISIJOS 2023 METŲ VEIKLOS ATASKAITA**

**Įgaliojimai ir darbo tvarka**

Rokiškio rajono savivaldybės tarybos antikorupcijos komisijos (toliau – komisija) įgaliojimai nustatyti Lietuvos Respublikos vietos savivaldos įstatyme, Rokiškio rajono savivaldybės tarybos veiklos reglamente.

Antikorupcinė komisija dirba pagal Rokiškio rajono savivaldybės tarybos patvirtintus Antikorupcinės komisijos nuostatus ir tarybos reglamento nustatyta tvarka kiekvienų metų pradžioje už savo veiklą atsiskaito savivaldybės tarybai.

**Komisijos sudėtis**

Komisija sudaryta 2023 m. gegužės 25 d. Nr. TS-146 sprendimu yra šios sudėties:

1. Gintaras Girštautas – komisijos pirmininkas, savivaldybės tarybos mažumos atstovas;
2. Nijolė Čepukienė – bendruomenės atstovas – seniūnaitė;
3. Vidas Joneliūkštis – bendruomenės atstovas – seniūnaitis;
4. Artūras Kulikauskas – bendruomenės atstovas – seniūnaitis;
5. Laimis Magyla – savivaldybės tarybos daugumos atstovas;
6. Stasys Mekšėnas – savivaldybės tarybos daugumos atstovas;
7. Valdas Nauburaitis – bendruomenės atstovas – seniūnaitis;
8. Jonas Raubikis – bendruomenės atstovas – seniūnaitis;
9. Zita Skvarnavičienė – bendruomenės atstovas – seniūnaitė;
10. Zenonas Viduolis – savivaldybės tarybos daugumos atstovas;
11. Egidijus Vilimas – savivaldybės tarybos mažumos atstovas.

**Komisijos veikla 2023 metais**

2023 metais naujos sudėties komisija savo veiklą vykdė vadovaudamasi Rokiškio rajono savivaldybės tarybos 2023 m. gegužės 25 d. sprendimu TS-146 patvirtintais Antikorupcinės komisijos nuostatais. 2023 metais įvyko keturi komisijos posėdžiai. Trys posėdžiai vyko įprastai pasitarimų salėje, vienas – išvažiuojamasis. Posėdžiuose išnagrinėti septyni klausimai, aptartas ir patvirtintas Rokiškio savivaldybės korupcijos prevencijos veiksmų 2023–2025 metų planas. Informacija apie posėdžius ir juose svarstytus klausimus pateikta lentelėje.

|  |  |  |
| --- | --- | --- |
| **Posėdis** | **Svarstyta** | **Nutarta** |
| **2023 m. birželio 1 d.**  Dalyvavo 9 komisijos nariai:  Gintaras Girštautas (komisijos pirmininkas),  Vidas Joneliūkštis,  Artūras Kulikauskas.  Laimis Magyla,  Stasys Mekšėnas,  Valdas Nauburaitis,  Zita Skvarnavičienė,  Zenonas Viduolis,  Egidijus Vilimas. | 1. Rokiškio rajono savivaldybės tarybos Antikorupcijos komisijos pirmininko pavaduotojo rinkimai. | Komisijos narių bendru susitarimu nutarta komisijos pirmininko pavaduotoju skirti Laimį Magylą. |
| 2. Rokiškio rajono savivaldybės tarybos narių kanceliarinių išlaidų panaudojimo teisėtumas. | Šiame posėdyje nenagrinėti darbotvarkės klausimai dėl Rokiškio rajono tarybos narių kanceliarinių išlaidų panaudojimo teisėtumo. |
| **2023 m. birželio 28 d.**  Dalyvavo 8 komisijos nariai:  Gintaras Girštautas (komisijos pirmininkas),  Nijolė Čepukienė,  Vidas Joneliūkštis,  Laimis Magyla,  Stasys Mekšėnas,  Zita Skvarnavičienė,  Zenonas Viduolis,  Egidijus Vilimas.  Taip pat dalyvavo tarybos narys Mindaugas Petkevičius, Rokiškio rajono ligoninės direktorius Raimundas Martinėlis, Rokiškio rajono ligoninės teisininkė Eglė Gudonienė. | VšĮ Rokiškio rajono ligoninės Antikorupcijos komisijos darbo analizė. | Pirmininkas siūlo kreiptis į Rokiškio rajono savivaldybės administraciją, kad į Rokiškio rajono savivaldybės skaidrios asmens sveikatos priežiūros įstaigos vardo suteikimo vertinimo komisiją įtrauktų Rokiškio rajono antikorupcijos komisijos deleguotą atstovą. Pritarta bendru sutarimu (vienbalsiai). Buvo pasiūlyta skelbti Stasio Mekšėno kontaktinius duomenis Rokiškio rajono ligoninės puslapio Korupcijos prevencijos skiltyje. |
| **2023 m. rugsėjo 19 d.**  Dalyvavo 8 komisijos nariai:  Gintaras Girštautas (komisijos pirmininkas),  Stasys Mekšėnas,  Egidijus Vilimas,  Artūras Kulikauskas,  Vidas Joneliūkštis,  Valdas Nauburaitis,  Jonas Rubikis,  Zenonas Viduolis,  Nijolė Čepukienė | Rokiškio rajono savivaldybės korupcijos prevencijos 2023–2025 metų veiksmų plano aptarimas. | Komisijos narių bendru sutarimu nutarta pritarti Rokiškio rajono savivaldybės korupcijos prevencijos 2023–2025 metų veiksmų plane numatytiems tikslams ir uždaviniams. |
| **2023 m. lapkričio 14 d.**  Dalyvavo 9 komisijos nariai:  Gintaras Girštautas (komisijos pirmininkas),  Stasys Mekšėnas,  Egidijus Vilimas,  Artūras Kulikauskas,  Vidas Joneliūkštis,  Zenonas Viduolis,  Nijolė Čepukienė,  Zita Skvarnavičienė,  Laimis Magyla.  Taip pat dalyvavo tarybos narė Raimonda Stankevičiūtė-Vilimienė, Rokiškio rajono savivaldybės administracijos Socialinės paramos ir sveikatos skyriaus vyriausioji specialistė Rasa Baranovskienė, Rokiškio rajono savivaldybės administracijos direktorius Valerijus Rancevas | 1. Rokiškio rajono savivaldybės tarybos narės Raimondos Stankevičiūtės-Vilimienės prašymas Rokiškio rajono savivaldybės tarybos Antikorupcijos komisijai įvertinti 2023 m. rugsėjo 28 d. Rokiškio rajono savivaldybės tarybos priimto norminio teisės akto ,,Dėl Piniginės socialinės paramos nepasiturintiems gyventojams teikimo tvarkos aprašo patvirtinimo“ Lietuvos Respublikos teisėkūros pagrindų įstatymo požiūriu ir ribojamos konkurencijos požiūriu. | Rekomenduota Rokiškio rajono savivaldybės administracijai ruošiant tarybos projektus atsižvelgti į tarybos narės Raimondos Stankevičiūtės-Vilimienės pastabas ir įvardinti tokiuose projektuose ne tik esančius, bet ir galimus paslaugų tiekėjus, kurie turi leidimą teikti paslaugas Rokiškio rajone. Esant galimybei, reikėtų neišskirti konkrečių įmonės pavadinimų. |
| 2. Rokiškio rajono savivaldybės tarybos narės Raimondos Stankevičiūtės-Vilimienės prašymas Rokiškio rajono savivaldybės tarybos Antikorupcijos komisijai įvertinti 2023m.rugsėjo 28 d. Rokiškio rajono savivaldybės tarybos priimto norminio teisės akto ,,Dėl Prevencinių socialinių paslaugų planavimo, organizavimo, teikimo ir inicijavimo Rokiškio rajono savivaldybėje tvarkos aprašo patvirtinimo“ Lietuvos Respublikos teisėkūros pagrindų įstatymo požiūriu ir ribojamos konkurencijos požiūriu. | Prašyta patikslinti, ar pagal tarybos sprendimą ,,Dėl Prevencinių socialinių paslaugų planavimo, organizavimo, teikimo ir inicijavimo Rokiškio rajono savivaldybėje tvarkos aprašo patvirtinimo“ yra vykdomi trys projektai (bendruomeninių šeimos namų, šeimos konferencijos bei darbo su jaunimu). Taip pat patikslinti, kas laimėjo šiuos projektus ir kur laimėjo: Rokiškio rajono savivaldybės administracijos ar Neįgaliųjų reikalų departamente rengtame konkurse. Terminas – 2 savaitės. |
|  | 1. UAB ,,Milzo Lithuania“ (Tiekėjo) pretenzija dėl viešojo pirkimo sąlygų neteisėtumo su prašymu įvertinti Rokiškio rajono savivaldybės administracijos (Perkančiosios organizacijos) veiksmus dėl galimų korupcijos apraiškų bei konkretaus tiekėjo protegavimo. | Lietuvos Respublikos viešųjų pirkimų įstatymo 103 straipsnyje nustatyta, kad pretenzijos yra nagrinėjamos perkančioje organizacijoje. To paties įstatymo 95 straipsnio 1 dalies 19 punkte nurodyta, kad  Viešųjų pirkimų tarnyba pagal savo kompetenciją vertina, kaip perkančiojoje organizacijoje vykdomas pirkimų organizavimas ir pirkimų vidaus kontrolė. Remdamiesi minėtais straipsniais nutarta, kad šis klausimas nėra Antikorupcijos komisijos kompetencijos. Prašyta supažindinti su Rokiškio rajono savivaldybės administracijos sprendimu bei šio nutraukto pirkimo tolimesne eiga. |